Pogodbeni stranki: 

Mestna občina Novo mesto, Seidlova cesta 1, 8000 Novo mesto, 
ki jo zastopa:				župan, mag. Gregor Macedoni, 
matična številka:			5883288000,
ID za DDV:				SI 48768111,
transakcijski račun:			SI56 0110 0010 0008 585, 
(v nadaljevanju: naročnik)

in

_________________________________________________________
	(naziv in naslov ponudnika)
ki ga zastopa:				_____________________________,
(funkcija, ime in priimek zakonitega zastopnika) 
matična številka:			_____________________________,
ID za DDV:				_____________________________,
transakcijski račun:			_____________________________, 
(v nadaljevanju: izvajalec)
sklepata 

OSNUTEK OKVIRNEGA SPORAZUMA O OPRAVLJANJU ZDRAVSTVENIH PREGLEDOV ZA POTREBE MESTNE OBČINE NOVO MESTO IN SKUPNE OBČINSKE UPRAVE OBČIN DOLENJSKE IN BELE KRAJINE 

UVODNE DOLOČBE
1. člen

[bookmark: _Hlk166660079]Stranki okvirnega sporazuma uvodoma ugotavljata, da:
· je naročnik na podlagi Pravilnika o finančnem poslovanju Mestne občine Novo mesto, št. 007-0001/2023-3 z dne 1. 8. 2023, pisno poznal vse zainteresirane ponudnike, da oddajo svojo ponudbo,
· da je naročnik dne ___________ izbral izvajalca za opravljanje zdravstvenih pregledov za potrebe Mestne občine Novo mesto in Skupne občinske uprave občin Dolenjske in Bele krajine,
· je ponudba oz. ponudbeni predračun izvajalca z dne __________ priloga tega okvirnega sporazuma,
· je v interesu obeh strank sporazuma, da skleneta ta sporazum.




PREDMET OKVIRNEGA SPORAZUMA IN OBSEG STORITEV

2. člen

(1) Predmet okvirnega sporazuma se nanaša na izvajanje storitev zunanjega izvajalca medicine dela s področja zdravstvenega varstva pri delu, v skladu z Zakonom o varnosti in zdravju pri delu (Uradni list RS, št. 43/2011; v nadaljevanju: ZVZD-1) ter Pravilnikom o preventivnih zdravstvenih pregledih delavcev (Uradni list RS, št. 87/2002 in nadalje), in sicer: 
· ogledi, analize in zdravstvene ocene delovnih mest, 
· sodelovanje pri oceni tveganja na delovnem mestu v delovnem okolju, 
· seznanitvijo delavcev s tveganji, ki so pomembna z njihovim delom na delovnem mestu ter opravlja naloge zdravstvene vzgoje delavcev, 
· opravljanje preventivnih zdravstvenih pregledov delavcev (predhodne, obdobne, specialne, ciljane, sistematske) v skladu s posebnimi predpisi, 
· priprava analize zdravstvenega stanja delavcev po končanih preventivnih pregledih (za podjetje kot celoto ali za posamezno organizacijsko enoto), 
· delodajalcu predlaga ukrepe za utrjevanje zdravja delavcev, ki so pri delu izpostavljeni večjim nevarnostim za poškodbe in zdravstvene okvare, 
· ugotavlja in proučuje vzroke za nastanek poklicnih bolezni in bolezni v zvezi z delom, 
· izvaja zdravstveno varstvo poklicno obolelih, 
· ugotavlja vzroke za nastanek delovne invalidnosti ter predlaga ukrepe za njihovo obvladovanje oziroma preprečevanje, 
· sodeluje v procesu poklicne rehabilitacije ter svetuje pri izbiri drugega ustreznega dela, 
· svetuje delodajalcem glede poteka delovnega procesa.

(2) Naročnik bo vrsto in podrobnejši opis naročenih storitev opredelil v vsakokratnem naročilu posamezne storitve.

(3) Izvajalec mora ves čas trajanja tega okvirnega sporazuma zagotavljati pooblaščenega zdravnika specialista medicine dela, prometa in športa, ki je zaposlen pri izvajalcu.

3. člen

(1) Stranki okvirnega sporazuma ugotavljata, da naročnik po obsegu in časovno ne more vnaprej določiti vseh potreb po opravljanju storitev, zato bo časovno in količinsko naročal glede na dejanske potrebe. Naročnik se s tem okvirnim sporazumom ne zavezuje, da bo naročil določeno vrsto storitve ali določen obseg storitev, ampak bo naročal le tiste storitve in le v takšnem obsegu, kot jih bo v danem trenutku dejansko potreboval, po cenah, določenih s tem okvirnim sporazumom.

(2) Stranki sporazuma sta soglasni, da bo naročnik v primeru, ko bo potreboval storitve nevedne v prvem odstavku 2. člena tega okvirnega sporazuma, to naročil izvajalcu po ceni in pod pogoji, določenimi s tem okvirnim sporazumom.

(3) Obseg izvajanja storitev bo izvajalec izvedel glede na dejanske potrebe naročnika.


4. člen

(1) Skupna vrednost storitev za celotno obdobje trajanja okvirnega sporazuma znaša največ do višine 14.999,00 EUR brez DDV (z besedo: štirinajst tisoč devetsto devetindevetdeset). Skladno s 1. točko prvega odstavka 42. člena ZDDV-1 se DDV ne obračunava oziroma je oproščen plačila.

(2) Naročnik bo storitve naročal glede na svoje dejanske potrebe.

(3) Naročnik bo plačeval le dejansko opravljene naročene storitve, skladno z določili tega okvirnega sporazuma, in ne nosi odškodninske odgovornosti zaradi nedoseganja skupne ocenjene oziroma predvidene vrednosti storitev iz tega okvirnega sporazuma.


OPRAVLJANJE ZDRAVSTVENEGA VARSTVA

5. člen

(1) Naročnik bo posamezne storitve naročal po elektronski pošti, in sicer tako, da bo na elektronski naslov izvajalca _______________ poslal naročilo za izvedbo storitev s seznami (ime, priimek, naslov, tel. št., e-naslov) potencialnih udeležencev. Pri tem bo naročnik sočasno naročal storitve za največ 10 napotenih delavcev.

(2) Izvajalec mora prevzem posameznega naročila za izvedbo storitev potrditi naročniku po elektronski pošti v roku 3 (treh) delovnih dni od podaje zahteve. S potrditvijo izvedbe posreduje izvajalec naročniku tudi termine izvedbe storitev.

(3) V kolikor izvajalec v roku 3 (treh) delovnih dni od podaje zahteve ne potrdi izvedbe storitev, lahko naročnik šteje, da ne bo izvedel naročenih storitev. V tem primeru lahko naročnik storitve naroči pri tretji osebi in lahko odstopi od tega sporazuma brez odpovednega roka.

(4) Izvajalec mora naročniku pravočasno pisno sporočiti spremembo elektronskega naslova za naročilo storitev.

(5) Izvajalec odgovarja naročniku kot dober strokovnjak za vsa po tej pogodbi prevzeta dela.

6. člen

Izvajalec mora naročene storitve iz prejšnjega člena tega sporazuma izvesti najkasneje v 10 (desetih) delovnih dneh od posredovanja naročila s strani naročnika.






CENA POGODBENIH STORITEV IN NAČIN PLAČILA

7. člen

(1) Cena za izvedbo posamezne storitve je fiksna in znaša:
_____________________________________________________________________________________________________________________________________________.

(2) Naročnik bo naročal izvajalcu tudi druge zdravstvene storitve navedene v prvem odstavku 2. členu tega okvirnega sporazuma. Izvajalec te storitve zaračunava po vsakokrat veljavnem ceniku. Cenik veljaven v času sklepanja tega sporazuma, je priloga k temu sporazumu. O morebitni spremembi cenika mora izvajalec, tekom veljavnosti tega sporazuma, naročnika obvestiti.

8. člen

(1) Račun se izda enkrat mesečno za pretekli mesec. Šteje se, da je račun potrjen s strani naročnika, če naročnik izvajalcu ne poda pisnih pripomb, v roku petih (5) delovnih dni od prejema e-računa.

(2) Rok za plačilo računa je 30 dni od pravilno izstavljenega e-računa.

(3) Sredstva za izvedbo obveznosti iz okvirnega sporazuma za leto 2024 so zagotovljena v Odloku o rebalansu proračuna Mestne občine Novo mesto za leto 2024 (DUL, št. 9/24), in sicer za potrebe Občinske uprave Mestne občine Novo mesto na proračunski postavki 01013301 (Materialni stroški), kontu 402111 (Zdravniški pregledi zaposlenih in drugih udeležencev), za potrebe Skupne občinske uprave občin Dolenjske in Bele krajine na proračunski postavki 26061002 (SOU ODBK – materialni stroški), kontu 402111 (Zdravniški pregledi zaposlenih in drugih udeležencev). Naslednja tri (3) leta sporazuma pa skladno s sprejetim Odlokom o proračunu Mestne občine Novo mesto za posamezno leto.


POGODBENA KAZEN

9. člen

Naročnik lahko izvajalcu zaračuna pogodbeno kazen v višini 10% vrednosti posameznega naročila z DDV, v kolikor ne bo izvedel svojih obveznosti v rokih iz 5. in 6. člena tega sporazuma. Naročnik je upravičen zahtevati tudi povračilo škode in stroškov, ki bi jih imel zaradi neaktivnosti izvajalca in ki presega vrednost pogodbene kazni.




PROTIKORUPCIJSKA KLAVZULA

10. člen

Okvirni sporazum je ničen, če kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist: 
· za pridobitev posla, 
· za sklenitev posla pod ugodnejšimi pogoji, 
· za opustitev dolžnega nadzora nad izvajanjem pogodbenih obveznosti, 
· za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, izvajalcu ali njenemu predstavniku, zastopniku ali posredniku. 

TRAJANJE OKVIRNEGA SPORAZUMA
11. člen

(1) Ta okvirni sporazum naročnik in izvajalec sklepata za obdobje treh (3) let, tj. od 15. 6. 2024 do 14. 6. 2027 in ga je možno odpovedati z 1 (eno) mesečnim odpovednim rokom, ki začne teči z dnem prejema pisnega obvestila o odpovedi sporazuma. 

(2) Morebitne spremembe tega sporazuma bosta pogodbeni stranki sklenili v obliki pisnih aneksov.


VARSTVO PODATKOV

12. člen

Izvajalec je dolžen ves čas trajanja pogodbe in tudi po prenehanju veljavnosti, skladno s predpisi, varovati vse tajne, poslovne in osebne podatke, s katerimi se bo na kakršenkoli način seznanil pri izvajanju storitev.  


IZREDNI ODSTOP OD OKVIRNEGA SPORAZUMA

13. člen

(1) Naročnik lahko odstopi od sporazuma, če:
· izvajalec po pisnem pozivu naročnika ali pozivu po elektronski pošti in dodatnem roku ne opravi dogovorjene storitve,
· ugotovi, da izvajalec svojih storitev ne opravlja kakovostno.

(2) V primeru odstopa od sporazuma iz zgoraj navedenih razlogov, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati naročniku.

(3) Izvajalec lahko z enostransko pisno izjavo, poslano priporočeno, odstopi od sporazuma, če naročnik ne poravna svojih obveznosti v roku daljšem od treh (3) mesecev.


SKRBNIK SPORAZUMA

14. člen

(1) Skrbnik tega okvirnega sporazuma na strani naročnika je Nastja Bučar, tel. št. 07 39 39 242, e-naslov: nastja.bucar@novomesto.si.

(2) Skrbnik tega okvirnega sporazuma na strani izvajalca je ________________, tel. št. _________________, e-naslov: __________________.


REŠEVANJE SPOROV

15. člen

Vse spore iz tega okvirnega sporazuma ali v zvezi z njim bosta stranki poskusili rešiti sporazumno, s pomočjo mediacije, pri Centru za alternativno reševanje sporov na Mestni občini Novo mesto. V primeru, da sporazuma ne bosta dosegli, bo o razrešitvi spora odločalo stvarno pristojno sodišče v Novem mestu.


KONČNA DOLOČBA

16. člen

Okvirni sporazum je sestavljen v dveh izvodih, vsaka stranka prejem en izvod. Okvirni sporazum je sklenjen z dnem podpisa obeh pogodbenih strank. Uporablja se od 15. 6. 2024 do 14. 6. 2027.



Številka: _________________				Številka: 433-0013/2024
Datum: __________________				Datum:  ______________


Izvajalec:							Naročnik:
_____________________					Mestna občina Novo mesto


								mag. Gregor Macedoni
župan
2

